รบกวนสอบถามคุณครับ..พอดีลูกชายอายุ 5 ขวบ เริ่มมีอาการไอกระแอมมีประมาน 2 เดือนกว่า ไม่มีไข้ ไม่มีน้ำมูก จะเป็นช่วงกลางวันจะกระแอมไอหน่อย ๆ แต่ก่อนจะนอนจะไอกระแอม พร้อมทำเสียงเรอในคอ แล้วตามด้วยไอกระแอมครับ แต่พอหลับแล้วจะไม่มีอาการไอเลยครับ..เป็นแบบนี้มาจะ 2 เดือนแล้วไปรักษากับคุณก็บอกว่าเป็นไชนัสบ้าง เป็นภูมิแพ้บ้าง ซึ่งปัจจุบันรักษาแบบพ่นยาหอบหืดเช้าเย็นครับ..อีก 3 เดือนคุณนัดติดตามดูอาการอีกครั้ง ...ประกอบกับตั้งแต่ที่แก่เริ่มไอกระแอม จะมีอาการกลัวกลืนอาหารร่วมครับ..แต่ตอนนี้ทานได้ปกติ แต่ในปัจจุบันในทุกเช้าจะมีอาการร่วมคือถ้าเป็นช่วงวันจันทร์ - ศุกร์จะงอแงไม่ยอมไปโรงเรียนให้ทานข้าวจะมีอาการเหมือนจะอ๊วกทุกวันครับ แต่ตอนเย็นกลับมาก็เล่นปกติครับ..แต่พอวันเสาร์อาทิตย์จะไม่มีอาการอ๊วกเลย...แต่จะมีอาการกระแอมไอบ้างช่วงกลางวันครับ...รบกวนสอบถามแกจะเป็นเกี่ยวกับโรคกรดไหลย้อนไหมครับ..หรืออาการกระแอมไอเกี่ยวกับจิตใจไหมครับ..เหมือนแกจะรู้สึกกลัว หรือวิตกไปก่อนนะครับแบบไอไม่มีสาเหตุนะครับ..ขอบครับ
สวัสดีค่ะ อาการไอกระแอม ซึ่งเป็นมา 2 เดือนแล้ว อาจเกิดจาก1. โรคหอบหืด อาการมักจะกำเริบขึ้นเมื่อโดนกระตุ้นจากสิ่งที่แพ้ อุณหภูมิที่เย็น (ดังนั้นอาการจึงมักกำเริบในช่วงกลางคืนมากกว่ากลางวัน) การออกกำลังกาย หรือความเครียด ซึ่งบางรายอาจมีเฉพาะอาการไอได้ โดยเป็นลักษณะไอแบบไม่มีเสมหะ แต่ส่วนใหญ่มักมีอาการอื่นๆ ร่วม เช่น หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้น2.โพรงจมูกอักเสบจากภูมิแพ้ แต่นอกจากไอแล้ว มักมีอาการคันจมูก คันคอ จาม น้ำมูกไหล โดยอาการจะเกิดเมื่อสัมผัสกับสารก่อภูมิแพ้3. กรดไหลย้อน ซึ่งในเด็กเล็กก็สามารถพบได้ โดยอาการไอ เกิดจากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไป แต่มักมีอาการอื่นๆ ร่วมด้วย เช่น อาเจียนบ่อย เรอบ่อย เบื่ออาหาร กินได้น้อย อิ่มเร็ว น้ำหนักลด หรือน้ำหนักไม่ขึ้นตามเกณฑ์ จุกแน่นบริเวณลิ้นปี่ รู้สึกเปรี้ยวหรือขมที่ลำคอ เป็นต้นดังนั้น หากเด็กมีเฉพาะอาการไอกระแอม ไม่ได้มีน้ำมูก ไม่จาม ก็อาจเป็นเรื่องของหอบหืดหรือกรดไหลย้อนได้ แต่หากได้รักษาแบบโรคหอบหืด โดยการได้ยาพ่นแล้ว และดูแลต่างๆ แล้ว เช่น การไม่ให้ดื่มอาการยังไม่ดีขึ้น ก็อาจเป็นไปได้ว่าเป็นโรคกรดไหลย้อน ดังนั้น อาจลองดูแลน้องแบบโรคกรดไหลย้อนร่วมไปด้วย เช่น การให้น้องทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ให้น้องทานอาหารที่รสจัด อาหารไม่ควรมีรสเผ็ด ไม่ให้ทานอาหารครั้งละปริมาณมากเกินไป งดให้ดื่มน้ำอัดลม อัดแก๊สต่างๆ รวมถึงโกโก้ ช็อกโกแลต และไม่ควรทานอาหารก่อนนอนภายใน 2 ชั่วโมง ต้องเว้นระยะไปก่อนค่ะหากปฏิบัติตัวแล้ว อาการต่างๆ ยังคงไม่ดีขึ้น จึงอาจเป็นไปได้ว่ามีสาเหตุจากทางด้านจิตใจ โดยเด็กอาจมีความเครียดบางอย่าง โดยเฉพาะหากอาการเป็นเฉพาะวันที่ไปโรงเรียน ก็อาจเป็นไปได้ว่ามีปัญหาอะไรบางอย่างที่โรงเรียน ทั้งนี้พ่อควรลองสังเกต และสอบถามครูถึงพฤติกรรมของลูกที่โรงเรียนดูด้วยค่ะ และอาจพาไปพบจิตแพทย์เด็กเพื่อช่วยวินิจฉัยและรักษาค่ะ